《同吴居安入开善四首·过报德庵》
宋代·刘子翚

循溪踏危矼，路入筼筜坞。
森森翠棂间，一干横清雨。
茶烟日月静，石壁轩扉古。
尽兹北山旁，小胜无遗取。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。